recursal/SuperWikiNEXT-32B huggingface dataset:
Το **MBROLA** είναι ένας αλγόριθμος σύνθεσης φωνής και λογισμικό, το οποίο διανέμεται χωρίς οικονομικό κόστος σε δυαδική μορφή μόνο και αποτελέι ένα παγκόσμιο έργο συνεργασίας. Η ιστοσελίδα του έργου MBROLA παρέχει βάση δίφωνων για πολλές ομιλούμενες γλώσσες, συμπεριλαμβανομένης και της ελληνικής γλώσσας. 

Το λογισμικό MBROLA δεν είναι ολοκληρωμένο για όλες αυτές τις γλώσσες, το κείμενο θα πρέπει πρώτα να μετατραπεί σε φωνήματα και προσωδίες σε μορφή MBROLA. Ένα τέτοιο ξεχωριστό λογισμικό, που το έχει αυτή τη δυνατότητα. υπάρχει διαθέσιμο, ωστόσο δεν καλύπτει όλες τις γλώσσες MBROLA και μπορεί να χρειασθεί επιπρόσθετη εγκατάσταση. 

Παρά το γεγονός ότι βασίζεται σε δίφωνα, η ποιότητα του συνθέτη MBROLA θεωρείται υψηλότερη από τους περισσότερους συνθέτες δίφωνων. Αυτό οφείλεται μερικώς στο γεγονός ότι βασίζεται στην προ-επεξεργασία δίφωνων (επιβάλλοντας διαρκείς φάσεις έντασης και αρμονίας), η οποία ενισχύει την αλληλουχία τους ενώ μειώνεται ελάχιστα η τμηματική τους ποιότητα. 

Το MBROLA είναι ένας πεδίου-χρόνου αλγόριθμος, όπως και το PSOLA, το οποίο συνεπάγεται πολύ χαμηλό υπολογιστικό φορτίο την ώρα της σύνθεσης. Σε αντίθεση με το PSOLA, το MBROLA δεν προϋποθέτει προκαταρκτικό μαρκάρισμα των περιόδων έντασης. Αυτό το χαρακτηριστικό έχει καταστήσει εφικτό να αναπτυχθεί το έργο MBROLA γύρω από τον αλγόριθμο MBROLA, μέσα από τον οποίο πολλά ερευνητικά εργαστήρια ομιλίας, εταιρίες ή ιδιώτες σε όλο τον κόσμο έχουν παράσχει βάσεις δίφωνων για πολλές γλώσσες και φωνές.
Η **Gambit**, γνωστή και σαν Gambit-C, είναι μια ελεύθερη υλοποίηση της Scheme που αποτελείται από ένα διερμηνέα Scheme και ένα μεταγλωττιστή που μεταφράζει τη Scheme σε C. Η τεκμηρίωσή της  υποστηρίζει ότι είναι σύμφωνη με τα πρότυπα R4RS, R5RS, και IEEE, καθώς επίσης και με αρκετά SRFI. Η Gambit αρχικά κυκλοφόρησε το, και η Gambit-C (το οπίσθιο μέρος σε C της Gambit) κυκλοφόρησε για πρώτη φορά το 1994.

Termite Scheme
--------------

Η Termite Scheme είναι μια διάλεκτος της Scheme υλοποιημένη σε Gambit-C. Η Termite προορίζεται για κατανεμημένους υπολογισμούς και προσφέρει ένα απλό και ισχυρό μοντέλο ταυτοχρονισμού βασισμένο στην ανταλλαγή μηνυμάτων, επηρεασμένο από αυτό της Erlang.

Ενσωμάτωση στη C++ και στην Objective-C
---------------------------------------

Αν και ο μεταγλωττιστής παράγει μόνο κώδικα C, υποστηρίζει πλήρως την ενσωμάτωση σε μεταγλωττιστές της C++ και της Objective-C όπως ο GCC. Επομένως, λογισμικό σε Gambit-C μπορεί να περιέχει κώδικα C++ ή Objective-C, και να ενσωματώνει πλήρως αντίστοιχες βιβλιοθήκες.

Παραπομπές
----------

1. ↑  Error: Unable to display the reference properly. See the documentation for details.
2. ↑  «Documentation». *Gambit wiki*. Αρχειοθετήθηκε από το πρωτότυπο στις 26 Φεβρουαρίου 2021. Ανακτήθηκε στις 6 Μαρτίου 2010.
3. ↑  Guillaume Germain, Stefan Monnier, Marc Feeley (2006-09-17). «Concurrency oriented programming in Termite Scheme» (PDF). *Scheme and Functional Programming 2006*.. Ανακτήθηκε στις 2010-03-06.

Εξωτερικοί σύνδεσμοι
--------------------

* Σελίδα της Gambit Αρχειοθετήθηκε 2009-05-29 στο Wayback Machine. (Αγγλικά)
* Σελίδα της Termite στο Google Code (Αγγλικά)
Ο **Κώστας Μπέης** (1933-2024) ήταν Έλληνας νομικός, καθηγητής Πανεπιστημίου και ιερέας της Ορθόδοξης Εκκλησίας.

Βιογραφικά στοιχεία
-------------------

Γεννήθηκε στην Αθήνα στις 25 Νοεμβρίου 1933 και ήταν γιος του Ευάγγελου Μπέη, εισαγγελέα. Σπούδασε νομικά στο Πανεπιστήμιο Αθηνών, του οποίου έγινε και διδάκτωρ το 1966, και πραγματοποίησε μεταπτυχιακές σπουδές στο Μόναχο. Το 1969 εξελέγη ομοφώνως υφηγητής στην έδρα της πολιτικής δικονομίας στη Νομική Σχολή Αθηνών, το 1976 έκτακτος καθηγητής και το 1982 τακτικός καθηγητής. Αποχώρησε από το πανεπιστήμιο το 2000, οπότε και έλαβε τον τίτλο του Ομότιμου Καθηγητή. Το 1996 αναγορεύθηκε αριστούχος διδάκτορας της Φιλοσοφίας του Πανεπιστημίου Αθηνών και το 2010 ανακηρύχθηκε επίτιμος διδάκτορας της Φιλοσοφίας στο Πανεπιστήμιο Ιωαννίνων. Ήταν ιδρυτής του Ερευνητικού Ινστιτούτου Δικονομικών Μελετών, στο οποίο υπήρξε διευθυντής την περίοδο 1984-1990, ιδρυτής της μηνιαίας επιθεώρησης Δικονομικού δικαίου "Δίκη", επίτιμος πρόεδρος του Ινστιτούτου Συγκριτικού Δικαίου στο Τόκυο καθώς και ιδρυτής του Κέντρου Δικανικών Μελετών.

Το 2005 χειροτονήθηκε Διάκονος και Πρεσβύτερος από τον μητροπολίτη Νικοπόλεως Μελέτιο και ιερουργούσε στης Ενορίας Αγίου Γεωργίου Κορυφούλας της ίδιας Μητρόπολης. Μετά τον θάνατο του μητροπολίτη Μελετίου, το 2012, επέστρεψε και πάλι στην Αθήνα.

Στην κυβέρνηση Σημίτη (1996) χρημάτισε υπηρεσιακός υπουργός Δημόσιας Τάξης. Είχε διατελέσει πρόεδρος της ΕΡΤ, γενικός γραμματέας του υπουργείου Εθνικής Παιδείας και Θρησκευμάτων, γενικός γραμματέας της Προεδρίας της Δημοκρατίας, γενικός γραμματέας της Βουλής, καθώς και μέλος πολλών νομοπαρασκευαστικών επιτροπών. Είχε τιμηθεί με το "βραβείο Ειρήνης και Φιλίας Αμπντί Ιπεκτσί". Είχε πλούσιο συγγραφικό έργο, νομικού, φιλοσοφικού και θρησκευτικού περιεχομένου και αρθρογραφούσε τακτικά σε εφημερίδες και περιοδικά (Ελευθεροτυπία κ.α.).

Κατοικούσε στην Αθήνα. Ήταν παντρεμένος με την Μαρία Irmgard Liermann, συμβολαιογράφο, με την οποία απέκτησαν τέσσερα παιδιά.

Απεβίωσε στις 14 Φεβρουαρίου 2024, σε ηλικία 90 ετών.

Πηγές
-----

1. 1 2  *Τσεχική Εθνική Βάση Δεδομένων Καθιερωμένων Όρων*. mub20191053413. Ανακτήθηκε στις 1  Μαρτίου 2022.
2. ↑  *Τσεχική Εθνική Βάση Δεδομένων Καθιερωμένων Όρων*. mub20191053413. Ανακτήθηκε στις 8  Φεβρουαρίου 2023.
3. 1 2 3  Καράκωστας, Ιωάννης (2000). *Νομική Σχολή (1837 - 1982)*. Ιστορικό Αρχείο Πανεπιστημίου Αθηνών. Αθήνα: Εκδόσεις Αντ. Ν. Σάκκουλα. σελ. 128.
4. 1 2  Βιογραφικό Μπέη, από την επίσημη ιστοσελίδα του
5. 1 2 3 4  Βιογραφικό Μπέη, από την ιστοσελίδα biblionet.gr
6. ↑  Κυβέρνηση Σημίτη, από την Γενική Γραμματεία της Κυβέρνησης

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 79184362
* **ΕΒΕ**: 24924
* **BiblioNet**: **3816**
* LCCN: n83307127
* ISNI: 0000 0000 7842 3186
* GND: 12952591X
* SUDOC: 079390056
* BNF: cb14466771j (data)
* NDL: 00892020
* NKC: mub20191053413

 |

 |
Η **Red Hat** είναι Αμερικανική πολυεθνική εταιρία που ασχολείται με την ανάπτυξη προϊόντων ανοιχτού κώδικα τόσο για προσωπική όσο και για εμπορική χρήση. Είναι ευρέως γνωστή για τη χρηματοδότησή της στο Fedora Project, ένα ανοιχτού κώδικα λειτουργικό σύστημα για ηλεκτρονικούς υπολογιστές, ενώ το κυριότερο εμπορικό της προϊόν είναι το Red Hat Enterprise Linux. Η εταιρεία ιδρύθηκε το 1993 από τον Marc Ewing και έχει την έδρα της στο Ράλεϊ της Νότιας Καρολίνας.

Εξωτερικοί σύνδεσμοι
--------------------

* Επίσημη ιστοσελίδα της Red Hat

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 139740927
* LCCN: n99054382
* ISNI: 0000 0001 2291 4952
* GND: 4583301-1
* NDL: 00837546
* NKC: kn20090206001

 |

 |
Το **ηλεκτρονικό σύστημα ελέγχου πτήσης** είναι η τεχνολογία ελέγχου πτήσης που χρησιμοποιείται πλέον ευρέως. Παρουσιάζει την ιδιομορφία ότι ο πιλότος δεν έχει πια άμεση επαφή με τις επιφάνειες ελέγχου. Αντίθετα, τα χειριστήρια του αεροσκάφους ελέγχονται από υπολογιστές οι οποίοι αποφασίζουν τις παραμέτρους της πτήσης και δίνουν τις εντολές στα υδραυλικά συστήματα (τα οποία είναι κατα τ'άλλα απαράλλακτα σε σχέση με τα προαναφερθέντα). Έτσι αυτό το σύστημα είναι πλήρως υποβοηθούμενο. Οι πιο πολλές κατασκευάστριες εταιρίες (και ειδικά ο οίκος Airbus), έχουν ενσωματώσει στους υπολογιστές προγράμματα ελέγχου των κινήσεων των πιλότων ώστε να αποφεύγονται τυχόν λάθη. Για παράδειγμα, σε περίπτωση που ο πιλότος δώσει εντολή για άνοδο, ο υπολογιστής ελέγχει αν οι συνθήκες (ώση μηχανών, πτερύγια καμπυλότητας, κλπ.) είναι κατάλληλες και αν όχι, τις ρυθμίζει ώστε να μην υπάρξει απώλεια στήριξης. Το σύστημα αυτό χρησιμοποιείται πλέον σε όλα τα μεγάλα καινούρια αεροσκάφη (Airbus A320, Boeing 777, Boeing 787 κλπ.) αλλά και στην πλειονότητα των σύγχρονων καταδιωκτικών 3ης, 4ης και 5ης γενιάς, καθ'ότι η ευκολία της αυτοματοποίησης του ελέγχου του αεροσκάφους σε ακραίες συνθήκες βοηθά τον στρατιωτικό πιλότο να συγκεντρωθεί στην μάχη.

Εξωτερικοί σύνδεσμοι
--------------------

* Πολυμέσα σχετικά με το θέμα  Fly-by-wire στο Wikimedia Commons

  


|  |  |
| --- | --- |
| 

|  |
| --- |
| * Πύλη:Αεροπορία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh96012174

 |

 |
Ο **Ιπτάμενος Ιατρός Αεροπορικής Ιατρικής** (*Ι.Ι.Α.Ι.*), όπως είναι γνωστός στην Ελλάδα, και **Ιπτάμενος Ιατρός** (*Flight surgeon*), όπως είναι γνωστός διεθνώς, είναι ειδικά εκπαιδευμένος στην Αεροδιαστημική ιατρική αξιωματικός ιατρός της Πολεμικής Αεροπορίας. Στα καθήκοντά του περιλαμβάνονται η επιλογή ιπτάμενου προσωπικού, η αξιολόγηση πτητικής καταλληλότητάς τους, η προληπτική ιατρική, η εκπαίδευση ιπτάμενου προσωπικού στη Φυσιολογία Πτήσεων, η συμμετοχή στις πτήσεις, η αεροδιακομιδή ασθενών, η έρευνα και διάσωση, η αντιμετώπιση αεροϊατρικών περιστατικών και η συμμετοχή στη διερεύνηση αεροπορικών ατυχημάτων.

Κάθε Πτέρυγα Μάχης της Π.Α. διαθέτει τουλάχιστον έναν Ι.Ι.Α.Ι. ο οποίος διαχειρίζεται τα περιστατικά ασθένειας των χειριστών και ασκεί την αεροιατρική κρίση (εάν ένας χειριστής είναι ικανός για πτήση ή όχι), ενώ ταυτόχρονα συμμετέχει στις υπόλοιπες δραστηριότητες της Υγειονομικής Υπηρεσίας της Πτέρυγας.

Ξεχωριστό κομμάτι των υποχρεώσεων του Ι.Ι.Α.Ι είναι η εκπαίδευση των πληρωμάτων σε θέματα αεροπορικής ιατρικής και φυσιολογίας πτήσεων και η έρευνα σε σχετικά θέματα. Για την καλύτερη κατανόηση του περιβάλλοντος της πτήσης ο Ι.Ι.Α.Ι συμμετέχει σε εκπαιδευτικές πτήσεις των Πολεμικών Μοιρών ως πλήρωμα. 

Η Ελληνική Πολεμική Αεροπορία διαθέτει το *Κέντρο Αεροπορικής Ιατρικής*, το οποίο είναι ανεξάρτητη μονάδα αλλά υποστηρίζεται από το 251 Γενικό Νοσοκομείο Αεροπορίας.

Εξωτερικοί σύνδεσμοι
--------------------

* Το Κέντρο Αεροπορικής Ιατρικής της Ελληνικής Πολεμικής Αεροπορίας

  


|  |  |
| --- | --- |
| 

|  |
| --- |
| * Πύλη:Αεροπορία
* Πύλη:Ιατρική
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85010537

 |

 |
**Θρύλος** (Λατινικά: legenda) είναι μια αφήγηση από ανθρώπινες ενέργειες που συχνά έχουν παραποιηθεί από τη λαϊκή φαντασία. Η λέξη αρχικά σήμαινε τον θόρυβο πολλών φωνών, ομιλιών και στη συνέχεια το γεγονός για το οποίο μιλούν όλοι. Όπως και οι άλλοι τύποι της λαϊκής φιλολογίας (παραμύθια, ανέκδοτα, απόλογα κλπ.) έτσι και ο θρύλος αναπτύχθηκε με την προφορική παράδοση, από την οποία καμιά φορά τον απέσπασαν οι λογοτέχνες, προσδίδοντας του καλλιτεχνικές μορφές.

Το Κρυφό Σχολειό κατά τον ομότιμο καθηγητή Φάνη Κακριδή είναι «θρύλος με ιστορικό πυρήνα». Νικόλαος Γύζης, 1885/86
Ο θρύλος του Γουλιέλμου Τέλλου
Γνωστός θρησκευτικός θρύλος είναι εκείνος του αγίου Γεωργίου που σκοτώνει το δράκο και ελευθερώνει τη βασιλοπούλα. Πίνακας του Πάολο Ουτσέλο (Paolo Uccelo)

Σημασία της λέξης
-----------------

Στη νέα Ελληνική σημαίνει:  

1. Θόρυβος γύρω από κάτι σπουδαίο.  

2. Προφορική παράδοση από γενεά σε γενεά.
3. Ήχος σαν από πολλές φωνές, προφορική διάδοση, αβέβαια φήμη.  

Σύμφωνα με τον καθηγητή Δημ. Λουκάτο: *"Παράδόσεις ή θρύλοι λέγονται οι φανταστικές διηγήσεις που πλάθει ο λαός με βάση τις δοξασίες για ορισμένους τόπους και όντα, και που τις πιστεύει για αληθινές."* Κατά τον καθηγητή κλασσικής φιλολογίας Φάνη Κακριδή ο θρύλος αντιδιαστέλλεται από τον μύθο.  

Η λέξη μπορεί να αναφέρεται σε υπαρκτά σπουδαία πρόσωπα, ομάδες, πράγματα ή γεγονότα, π.χ. Πάττον, ο θρύλος της Νορμανδίας, μια ποδοσφαιρική ομάδα που θεωρείται από τους οπαδούς της θρύλος ή "*ένα αεροπλάνο θρύλος*".

Παραπομπές
----------

1. ↑  Λεξικό Liddell & Scott, online
2. ↑  Δ. Δημητράκου, Επίτομον Λεξικόν της Ελληνικής Γλώσσης. Αθήνα, 1970
3. ↑  Κακριδής, Φάνης Ι. (1998) *Μύθος ή θρύλος το Κρυφό σχολειό;* Εφημερίδα "Το Βήμα", 22/02/1998.
4. ↑  Ελληνική Πολεμική Αεροπορία, αναφορά στο F-4 "Φάντομ".

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2014002741
* GND: 4035028-9
* BNF: cb119322386 (data)
* NDL: 00561420
* NKC: ph124458
* BNE: XX4349724

 |

 |
Το **νούμπουλο** (από το ενετικό nombolo: φιλέτο) είναι παραδοσιακό αλλαντικό της Κέρκυρας. Παρασκευάζεται παραδοσιακά από ολόκληρο χοιρινό φιλέτο. Πρόσφατα διατίθεται και νούμπουλο από βοδινό κρέας. 

Το κρέας αλατίζεται ολόκληρο, προστίθενται μπαχαρικά και μαρινάρεται σε κρασί. Στη συνέχεια τα υλικά εγκυβωτίζονται σε φυσικό έντερο, συνήθως μαζί με μια λωρίδα λίπους, και καπνίζονται πάνω σε μείγμα από βότανα, όπως φασκόμηλο, δάφνη, θυμάρι, σχίνο, δρυ, και μυρτιά. Καταναλώνεται σε λεπτές φέτες, συνήθως σε φρέσκο ψωμί. 

Αν και τρώγεται όλο το χρόνο, παραδοσιακά σερβίρεται ως ορεκτικό για τα Χριστούγεννα και τη Πρωτοχρονιά.

Παραπομπές
----------

1. ↑  Dizionario della Lingua Veneziana, Venezia, Premiata tipografia di Giovanni Cecchini, edit. 1856, p.578
2. ↑  Laskari, Ninetta (1997). *Kerkyra. Mia matia mesa sto xrono*. Athens: Sideris. σελίδες 218, 220, 401, 402. ISBN 960-08-0098-7.
Οι **Film** είναι ένα Ελληνικό συγκρότημα της ανεξάρτητης Αθηναϊκής σκηνής.

Βρίσκονται στο χώρο της μουσικής περισσότερα από 9 χρόνια και έχουν κυκλοφορήσει 4 album. To 2006 συμπεριλήφθηκαν σε ένα μεγάλο αφιέρωμα του Βρετανικού περιοδικού NME και χαρακτηρίστηκαν ως μία από τις μεγάλες ανερχόμενες Ευρωπαϊκές μπάντες.

Ο τελευταίος τους δίσκος με τίτλο "Persona" τους έδωσε την ευκαιρία να πειραματιστούν με νέους ήχους, μουσικούς, αλλά και τραγουδιστές.

Μέσα στο 2010 ήταν η μοναδική Ελληνική μπάντα, που συμμετείχε σε φεστιβάλ μουσικής στο εξωτερικό. Ύστερα από επιτυχείς εμφανίσεις σε Γερμανία, Δανία και Ισλανδία.

Δισκογραφία
-----------

* 2003: No Luggage
* 2006: Angel B
* 2009: Persona
* 2014: Eclipse

Εξωτερικοί σύνδεσμοι
--------------------

* 
* 
* 
* 
*
Η **νομιμοποίηση**, σε γενικές γραμμές, αναφέρεται στη διαδικασία μέσω της οποίας κάτι που δεν είναι νόμιμο ή αποδεκτό από την κοινωνία ή το νόμο, γίνεται νόμιμο και αποδεκτό. Αυτό μπορεί να αφορά μια σειρά από πεδία, όπως η νομική κατάσταση μιας ουσίας, μιας πράξης, ενός ατόμου ή μιας ομάδας. Στον κόσμο του νόμου, η νομιμοποίηση είναι συχνά συνδεδεμένη με τη μετατροπή παράνομων εσόδων ή περιουσιακών στοιχείων σε νόμιμα, με την χρήση κάνναβης, ενώ ο όρος είναι ευρύτερος και μπορεί να περιλαμβάνει άλλες μορφές νομιμοποίησης, όπως την κοινωνική ή πολιτική αποδοχή συγκεκριμένων πρακτικών ή ιδεών.
Η **σύγκρουση συρμών στο Μικαβασίμα** (*Mikawashima*) ήταν πολλαπλό σιδηροδρομικό δυστύχημα που συνέβη στις 3 Μαΐου 1962 κοντά στον σταθμό Μικαβασίμα στην Αρακάουα, Τόκιο, Ιαπωνία. Αφορούσε ένα εμπορικό τρένο και δύο επιβατικές αμαξοστοιχίες. Σκοτώθηκαν 160 άτομα.

Πρώτο τρένο
-----------

Στις 21:36΄, ένα εμπορικό τρένο με προορισμό το Μίτο (Νο. 287) πλησίαζε για να ενωθεί με την κύρια γραμμή Jōban στο σταθμό Μικαβασίμα και δεν πρόσεξε το κόκκινο σήμα. Ο μηχανισμός ασφαλείας εκτροπής της εμπορικής αμαξοστοιχίας σε παρακαμπτήριο ασφαλείας λειτούργησε, αποτρέποντας καταστροφική μετωπική σύγκρουση, ωστόσο η εμπορική αμαξοστοιχία ταξίδευε πολύ γρήγορα και εκτροχιάστηκε στην παρακαμπτήριο, αφήνοντας τη μηχανή και το προπορευόμενο βαγόνι - βυτίο να εμποδίζουν την κύρια γραμμή.

Δεύτερο τρένο
-------------

Μια επιβατική αμαξοστοιχία με επτά βαγόνια (2117H) με προορισμό το Τορίντε από το Ουένο αναχώρησε επίσης από τον σταθμό Μικαβασίμα στις 21:36΄ και, παρόλο που απέφυγε τη μετωπική σύγκρουση, χτύπησε την εκτροχιασμένη εμπορική αμαξοστοιχία. με αποτέλεσμα να τραυματιστούν 25 άτομα. Οι επιβάτες χρησιμοποίησαν τις λαβές διαφυγής έκτακτης ανάγκης και άρχισαν να περπατούν πίσω στο σταθμό. Οι χειριστές στο κοντινό κτίσμα σημάτων ήταν πολύ απασχολημένοι με τις συνέπειες της πρώτης σύγκρουσης και απέτυχαν να ειδοποιήσουν την υπόλοιπη κίνηση στη γραμμή.

Τρίτο τρένο
-----------

Έξι λεπτά μετά την πρώτη σύγκρουση, ένα εισερχόμενο επιβατικό τρένο (2000H) συγκρούστηκε με το εκτροχιασμένο 2117H και χτύπησε πολλούς από τους επιβάτες που διέφευγαν από την πρώτη σύγκρουση. Το πρώτο βαγόνι συνετρίβη και τα επόμενα τρία εκτροχιάστηκαν, με αποτέλεσμα 160 νεκρούς και 296 τραυματίες.

Ανταπόκριση
-----------

Ως αποτέλεσμα του ατυχήματος, η JNR άλλαξε την επιχειρησιακή της πολιτική από «μη σταματάτε τρένα εκτός αν είναι απολύτως απαραίτητο» σε «σταματήστε τα τρένα αμέσως μόλις συμβεί ένα ατύχημα ανεξάρτητα από την κλίμακα του». Μέχρι τον Απρίλιο του 1966 εισήχθη σε όλες τις γραμμές της JNR σύστημα αυτόματης στάσης τρένου για να σταματά αυτόματα τα τρένα εάν περάσουν κόκκινο σήμα.

Παραπομπές
----------

1. ↑  *The Japan Times*, "102 dead in triple Tokyo train crash", 4 May 1962 (reprinted in *The Japan Times*, 20 May 2012, p. 8)
2. ↑  «Learning from Past Railway Accidents—Progress of Train Control». Αρχειοθετήθηκε από το πρωτότυπο στις 6 Μαΐου 2017. Ανακτήθηκε στις 22 Μαΐου 2010.

Εξωτερικοί σύνδεσμοι
--------------------

* Στιγμιότυπα ειδήσεων British Pathe από τα επακόλουθα του ατυχήματος
* Πολυμέσα σχετικά με το θέμα  Mikawashima train crash στο Wikimedia Commons
***Το κιβώτιο*** είναι ιστορικό, πολιτικό και δυστοπικό μυθιστόρημα του Άρη Αλεξάνδρου. Γράφτηκε στο διάστημα 1966–1972, στο μεγαλύτερό του μέρος στο Παρίσι. Κυκλοφόρησε για πρώτη φορά στην Αθήνα από τις Εκδόσεις Κέδρος το 1975. Έχει μεταφραστεί στα Γαλλικά και στα Αγγλικά.

Υπόθεση
-------

Στα τέλη του Ελληνικού Εμφυλίου Πολέμου, μια ομάδα ανταρτών αναλαμβάνει μετά από σχετική εντολή του Γενικού Αρχηγείου να μεταφέρει, περνώντας μέσα από εχθρικό έδαφος, ένα κιβώτιο αγνώστου περιεχομένου, με παραλήπτες τη διοίκηση μιας ανταρτοκρατούμενης πόλης. Στη διάρκεια της αποστολής η ομάδα αρχίζει να χάνει τα μέλη της σταδιακά μέχρι που σώζεται ένας μόνο αντάρτης, ο οποίος τελικά κατορθώνει να παραδώσει το κιβώτιο. Όταν όμως φτάνει στον προορισμό του διαπιστώνεται πως είναι άδειο και ο αντάρτης φυλακίζεται από τους άλλους συντρόφους του ως δολιοφθορέας. Αρχίζει λοιπόν τότε να συντάσσει αναφορές στον ανακριτή. Αυτές οι αναφορές είναι το μυθιστόρημα.

Ο συντάκτης των αναφορών δεν γνωρίζει τίποτα για την ταυτότητα του ανακριτή ούτε για τους δεσμώτες του, ούτε αν ο ανακριτής διαβάζει τα όσα του γράφει.

Κριτικές
--------

Το μυθιστόρημα ερμηνεύθηκε ως αλληγορία για τον εμφύλιο και ως καταγγελία των κάθε είδους εξουσιών και ιερατείων αλλά και ως σχόλιο στον δυτικό πολιτισμό. Ο ομότιμος καθηγητής στο Πανεπιστήμιο της Κρήτης Σ.Ν. Φιλιππίδης χαρακτήρισε *Το κιβώτιο* μετακαφκικό ιστορικό μυθιστόρημα.

Παραπομπές
----------

1. ↑  Αλεξάνδρου, Άρης (1998). *Το κιβώτιο*. Αθήνα: Κέδρος. ISBN 978-960-04-0165-3.
2. ↑  Κούρτοβικ, Δ. (1999).
3. ↑  Προγκίδης, Λ. (2003).
4. ↑  Φιλιππίδης, Σ.Ν. (2010).

Πηγές
-----

* Κούρτοβικ, Δημοσθένης (1999). *Έλληνες μεταπολεμικοί συγγραφείς: Ένας κριτικός οδηγός* (β΄ έκδοση). Αθήνα: Εκδόσεις Πατάκη. σελίδες 21–22. ISBN 978-960-360-509-6.
* Προγκίδης, Λάκης (Μάιος 2003). «Ο απόλυτος μονόλογος και το αντίδοτο: Ξαναδιαβάζοντας *Το κιβώτιο* του Άρη Αλεξάνδρου». *Νέα Εστία* **153** (1756): 843-853. Αρχειοθετήθηκε από το πρωτότυπο στις 2023-05-15.. Ανακτήθηκε στις 3 Απριλίου 2016.
* Φιλιππίδης, Σ.Ν. (29 Απριλίου 2010). «Προβληματισμοί σχετικά με τον όρο "ιστορικό μυθιστόρημα"». *Ελευθεροτυπία* (Αθήνα).. Ανακτήθηκε στις 3 Απριλίου 2016.

Εξωτερικοί σύνδεσμοι
--------------------

* Μάντης, Κωνσταντίνος (2014). «Άρης Αλεξάνδρου, "Το Κιβώτιο" [Η αυτοκτονία του Σοφοκλή]». *latistor.blogspot.com*. Ανακτήθηκε στις 3 Απριλίου 2016.
* Παπαστοίκα, Χριστίνα· Κωσταβάρα, Κατερίνα. «Το *Κιβώτιο* του Άρη Αλεξάνδρου» (PDF). Τμήμα Φιλολογίας της Φιλοσοφικής Σχολής του Αριστοτελείου Πανεπιστημίου Θεσσαλονίκης. Ανακτήθηκε στις 3 Απριλίου 2016.
* Τσακνιάς, Σπύρος (2 Αυγούστου 1998). «Η άδεια Ιστορία…». *Το Βήμα* (Αθήνα).. Ανακτήθηκε στις 3 Απριλίου 2016.
Ο **Παντελής Παλιεράκης** (1922 - 2005) ήταν Έλληνας ηθοποιός και ο γνωστός φροντιστής των ταινιών της Φίνος Φιλμ του Φιλοποίμενα Φίνου, του Αλέκου Σακελλάριου και επίσης του Γιάννη Δαλιανίδη.

Γεννήθηκε στο Ρέθυμνο, το 1922. Αρχικά δούλεψε ως αστυνομικός, αλλά στην συνέχεια, τον κέρδισε ο κινηματογράφος. Ξεκίνησε την καριέρα του στον κινηματογράφο, ως φροντιστής στην ταινία "Θανασάκης ο πολιτευόμενος" το 1954. Επίσης ήταν φροντιστής στις παρακάτω ταινίες:

* Είμαι παιδί σου μανούλα (Όλα για το παιδί της) (1958)
* Ο θησαυρός του μακαρίτη (1959)
* Ναυάγια της ζωής (1959)
* Έρωτας... με δόσεις (1959)

Ηθοποιός
--------

Ο Παντελής Παλιεράκης, έκανε την εμφάνισή του ως βοηθητικός ηθοποιός σε πολυάριθμες ταινίες της Φίνος Φιλμ ανάμεσα στις οποίες:

* Το σωφεράκι (1953) [νυχτερινός επιβάτης στο σαραβαλάκι]
* Λατέρνα, φτώχεια και φιλότιμο (1955) [νευρικός οδηγός σπορ αμαξιού]
* Το ξύλο βγήκε από τον παράδεισο (1959) [σοφέρ του Θεμιστοκλή Παπασταύρου]
* Περιπλανώμενοι Ιουδαίοι (1959)
* Έγκλημα στο Κολωνάκι (1960) [αστυνόμος Β']
* Μακρυκωσταίοι και Κοντογιώργηδες (1960) [υπάλληλος καφενείου]
* Τα κίτρινα γάντια (1960) [σοφέρ του Σταυρίδη]
* Κάτι να καίει (1964) [οδηγός κρις κραφτ]
* Η χαρτοπαίχτρα (1965) [αστυνόμος με πολιτικά κατά την έφοδο]
* Κορίτσια για φίλημα (1965) [σερβιτόρος]
* Τζένη Τζένη (1966) [βοηθός πλοιάρχου]
* Γαμπρός απ' το Λονδίνο (1967) [σερβιτόρος ζαχαροπλαστείου]
* Μια κυρία στα μπουζούκια (1968) [Παντελής, σοφέρ Μαρίας]
* Μια τρελλή... τρελλή... σαραντάρα (1970) [σοφέρ της Βλαχοπούλου]
* Διακοπές στο Βιετνάμ (1971) [μετρ εστιατορίου]

Συγγραφικό έργο
---------------

Ο Παντελής Παλιεράκης το 1987 είχε γράψει τις αναμνήσεις του σε ένα βιβλίο με τίτλο "30 χρόνια πίσω από την κάμερα της φινος φιλμ" με συντάκτη του βιβλίου τον Αλκίνοο Μπουνιά.

Άλλες πτυχές της ζωής του
-------------------------

Στον κινηματογράφο, έκανε διεύθυνση παραγωγής στην δημοφιλή ταινία "Της κακομοίρας", το 1963, με τον Κώστα Χατζηχρήστο.

Ο ίδιος, ήταν προσωπικός φίλος με τον Φιλοποίμενα Φίνο, τον Αλέκο Σακελλάριο, τον Γιάννη Δαλιανίδη, αλλά και με την Αλίκη Βουγιουκλάκη και τον Δημήτρη Παπαμιχαήλ

Για την Αλίκη Βουγιουκλάκη μάλιστα, είχε δώσει συνέντευξη στην εκπομπή "Βίοι Αγίων", στη Μαλβίνα Κάραλη, το 1995.

Πέθανε στην Αθήνα, το 2005 σε ηλικία 83 ετών.

Παραπομπές
----------

1. ↑  [*νεκρός σύνδεσμος*]
Το **Κομμουνιστικό Κόμμα του Ελ Σαλβαδόρ** (Ισπανικά: **Partido Comunista de El Salvador**) ήταν το επίσημο Κομμουνιστικό πολιτικό κόμμα στο Ελ Σαλβαδόρ. Το 1980 ενώθηκε με άλλα τέσσερα αριστερά κομματα της χώρας - τα FPL, RN, PRTC και ERP - για το σχηματισμό ενός επαναστατικού πολιτικο-στρατιωτικού μετώπου με την ονομασία *Frente Farabundo Martí para la Liberacion Nacional* (Μέτωπο Εθνικής Απελευθέρωσης Φαραμπούντο Μαρτί). Το FMLN διεξήγαγε αντάρτικο πόλεμο εναντίον της Σαλβαδοριανής κυβέρνησης, η οποία ήταν μια στρατιωτική δημοκρατία από τη δεκαετία του 1930. 

Το Κομμουνιστικό Κόμμα του Ελ Σαλβαδόρ και τα τέσσερα άλλα κόμματα συνέχισαν να υπάρχουν ως ξεχωριστές οργανώσεις κάτω από την ομπρέλα του FMLN καθόλη τη διάρκεια του εμφυλίου πολέμου του Ελ Σαλβαδόρ από το 1980 ως το 1992.

Όταν ο Σαλβαδοριανός εμφύλιος πόλεμος τελείωσε το 1992, το FMLN έγινε νόμιμο πολιτικό κόμμα και άρχισε να λαμβάνει μέρος στις εκλογές. Μετά τις εκλογές του 1994, το Κομμουνιστικό Κόμμα και τα τέσσερα άλλα κόμματα που αποτελούσαν το FMLN διαλύθηκαν ως ξεχωριστές οργανώσεις, συγχωνευόμενα σε ένα μόνο FMLN χωρίς ανταγωνιζόμενες εσωτερικές οργανώσεις. Σε αυτό το σημείο το Κομμουνιστικό Κόμμα του Ελ Σαλβαδόρ έπαυσε να υπάρχει ως ανεξάρτητη οντότητα, αν και πολλοί από τους ηγέτες του και τα μέλη του είναι ακόμα ορατοί στο FMLN. Για παράδειγμα, ο πρώην ηγέτης του Κομμουνιστικού Κόμματος Σαφίκ Χαντάλ ήταν ο προεδρικό υποψήφιος του FMLN για τις εκλογές του 2004. 

Το Κομμουνιστικό Κόμμα ιδρύθηκε από τον Μιγκέλ Μάρμολ τη δεκαετία του 1930. Κατά τη διάρκεια του Σαλβαδοριανού εμφυλίου πολέμου από το 1980 ως το 1992 ηγέτης του ήταν ο Σαφίκ Χαντάλ. Πριν απ'αυτόν, ηγέτης του ΚΚ ήταν ο Καγιετάνο Κάρπιο κατά τη δεκαετία του 1960, προτού φύγει από το ΚΚ και σχηματίσει το FPL εξαπολύοντας ένοπλο αγώνα ενάντια στη δικτατορία το 1970. 

Στις 27 Μαΐου 2005, μια ομάδα Σαλβαδοριανών παλιών και νέων κομμουνιστών, θεωρώντας τη διάλυση του Σαλβαδοριανού Κομμουνιστικού Κόμματος ιστορικό λάθος, ξεκίνησαν μια προσπάθεια να επανιδρύσουν το Κομμουνιστικό Κόμμα. Η προσπάθεια αυτή κατέληξε στην πραγματοποίηση, στις 17 Δεκεμβρίου 2006, του Συνεδρίου της Επανίδρυσης του Σαλβαδοριανού Κομμουνιστικού Κόμματος.
Ο **Φλόιντ Πάτερσον** (αγγλ.: *Floyd Patterson*), (4 Ιανουαρίου 1935 – 11 Μαΐου 2006) ήταν Αμερικανός επαγγελματίας πυγμάχος που αγωνίστηκε από το 1952 έως το 1972 και κατέκτησε δύο φορές τον τίτλο του παγκόσμιου πρωταθλητή της κατηγορίας βαρέων βαρών μεταξύ 1956 και 1962. Σε ηλικία 21 ετών, έγινε ο νεότερος μποξέρ στην ιστορία που κέρδισε τον τίτλο και ήταν επίσης ο πρώτος στην κατηγορία των βαρέων βαρών που ξανακέρδισε τον τίτλο αφού τον έχασε. Ως ερασιτέχνης, κέρδισε ένα χρυσό μετάλλιο στη μεσαία κατηγορία στους Θερινούς Ολυμπιακούς Αγώνες του 1952. Αναγνωρίζεται ως ένας από τους καλύτερους μποξέρ βαρέων βαρών όλων των εποχών.   

Το 1956 και το 1960, ο Πάτερσον ψηφίστηκε μποξέρ της χρονιάς από το περιοδικό The Ring και την Ένωση Αθλητικογράφων Πυγμαχίας της Αμερικής. Εισήχθη στο International Boxing Hall of Fame το 1991.

Ο ερασιτεχνικός απολογισμός του Πάτερσον ήταν 40 νίκες (37 με νοκ άουτ) και 4 ήττες. Ο Πάτερσον έφερε τα χέρια του ψηλότερα από τους περισσότερους πυγμάχους, μπροστά στο πρόσωπό του. Οι αθλητικογράφοι ονόμασαν το ύφος του Πάτερσον ως «Τρομακτική στάση».

Ο Πάτερσον έπασχε από τη νόσο του Αλτσχάιμερ και τον καρκίνο του προστάτη στα τελευταία του χρόνια. Πέθανε στο σπίτι του στο Νιου Παλτζ, στις 11 Μαΐου 2006, σε ηλικία 71 ετών  και θάφτηκε στο Αγροτικό Νεκροταφείο στο Νιου Παλτζ, της Κομητείας Όλστερ, στην Νέα Υόρκη .

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. 1 2  «Encyclopædia Britannica» (Αγγλικά) biography/Floyd-Patterson. Ανακτήθηκε στις 9  Οκτωβρίου 2017.
3. ↑  (Αγγλικά) *SNAC*. w6806c4x. Ανακτήθηκε στις 9  Οκτωβρίου 2017.
4. ↑  news.bbc.co.uk/sport1/hi/boxing/4763233.stm.
5. ↑  Ανακτήθηκε στις 4  Μαρτίου 2021.
6. ↑  (Αγγλικά, Ρωσικά) *BoxRec*. 9038. Ανακτήθηκε στις 22  Απριλίου 2022.
7. ↑  Fischer, Doug (10 Φεβρουαρίου 2016). «Bill Caplan's 20 greatest heavyweights». *The Ring*. Ανακτήθηκε στις 20 Μαΐου 2023.
8. ↑  «Boxing Rankings - Top 500 All-Time Heavyweights». *SportsRatings: Boxing/MMA*. Ανακτήθηκε στις 20 Μαΐου 2023.
9. ↑  «The Best Heavyweight Boxers of All Time». *Ranker* (στα Αγγλικά). Ανακτήθηκε στις 20 Μαΐου 2023.
10. ↑  Holley, Joe (12 May 2006). «Floyd Patterson; Heavyweight Champion Rose from Poverty». *Washington Post*.. Ανακτήθηκε στις 18 May 2019.
11. ↑  Levym Alan H. (22 Σεπτεμβρίου 2008). *Floyd Patterson: A Boxer and a Gentleman*. McFarland. σελίδες 263–. ISBN 978-0-7864-3950-8.

Εξωτερικοί σύνδεσμοι
--------------------

* Πολυμέσα σχετικά με το θέμα  Floyd Patterson στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 37596624
* LCCN: n88159611
* ISNI: 0000 0001 1442 1111
* GND: 113584695
* NKC: js20060908031

 |

 |
Το **Κομμουνιστικό Κόμμα Βραζιλίας** (Partido Communista do Brasil, PCdoB) είναι μαρξιστικό-λενινιστικό πολιτικό κόμμα της Βραζιλίας.

Ιστορία
-------

Ιδρύθηκε στις 18 Φεβρουαρίου 1962, μετά τη διάσπαση της παλαιότερης κομμουνιστικής οργάνωσης της χώρας, του Κομμουνιστικού Κόμματος - Βραζιλιάνικο Τμήμα της Κομμουνιστικής Διεθνούς (*Partido Comunista – Seção Brasileira da Internacional Comunista, PC-SBIC*) στο 5ο συνέδριο του κόμματος. Αφορμή γι' αυτό το γεγονός στάθηκαν οι μεταρρυθμίσεις του ηγέτη της Σοβιετικής Ένωσης Νικίτα Χρουστσόφ στην περίοδο της Αποσταλινοποίησης, κίνηση που προκάλεσε ρήξη στο κομμουνιστικό κίνημα παγκοσμίως. To ΚΚΒ αντιτάχθηκε στην ρεφορμιστική πολιτική της ΕΣΣΔ και υποστήριξε τις θέσεις του Μάο Τσε Τουνγκ μετά τη ρήξη ΕΣΣΔ-Κίνας.

Μετά το πραξικόπημα του 1964 στη Βραζιλία το ΚΚΒ υποστήριξε τον ένοπλο αγώνα κατά του καθεστώτος μέχρι τη νομιμοποίηση του, το 1988. Σημαντικότερη στιγμή αυτής της περιόδου αποτέλεσε ο ανταρτοπόλεμος του Αραγκουάια (1972-1974) που έληξε με ήττα των ανταρτών και υπεροχή των πολλαπλάσιων δυνάμεων του Βραζιλιάνικου στρατού.

Μετά την επάνοδο της δημοκρατίας και τη νομιμοποίησή του το 1988 μέχρι σήμερα έχει συμμετάσχει σε όλους τους εκλογικούς συνασπισμούς που ηγήθηκε το Εργατικό Κόμμα (PT).

Εκλογές
-------

Από το 1986, το ΚΚΒ συμμετέχει σε όλες τις εκλογικές διαδικασίες που έχουν πραγματοποιηθεί στη χώρα.

| Κοινοβούλιο | Γερουσία |
| --- | --- |
| Έτος | Ψήφοι | Ποσοστό | Έδρες | Ψήφοι | Ποσοστό | Έδρες |
| 1986 | 297,237 | 0.6 | 3 |  |  |  |
| 1990 | 352,049 | 0.9 | 5 |  |  |  |
| 1994 | 562,121 | 1.2 | 10 | 751,428 | 0.8 | 0 |
| 1998 | 869,293 | 1.3 | 7 | 559,218 | 0.9 | 0 |
| 2002 | 1,967,833 | 2.2 | 12 | 6,199,237 | 4.0 | 0 |
| 2006 | 1,982,323 | 2.1 | 13 | 6,364,019 | 7.5 | 1 |
| 2010 | 2,748,290 | 2.8 | 15 | 12,561,716 | 7.4 | 2 |
| 2014 | 1,913,015 | 2,0 | 10 | 803,144 | 0.9 | 1 |

Παραπομπές
----------
Το **Μοντέλο για Φόνο** (Πρωτότυπος τίτλος: *Copycat*) είναι αμερικανικό αστυνομικό, ψυχολογικό θρίλερ παραγωγής 1995 σε σκηνοθεσία Τζον Άμιελ και πρωταγωνιστούν οι Σιγκούρνι Γουίβερ και Χόλι Χάντερ.

Πλοκή
-----

Αφού τέλειωσε με τη διάλεξή της στην ψυχολογία εγκλήματος σε ένα Πανεπιστήμιο, η Έλεν Χάντσον, ειδική στους κατά συρροή δολοφόνους, στριμώχνεται στην τουαλέτα από τον ψυχοπαθή Ντάριλ Λι Κάλλουμ, ο οποίος σκοτώνει έναν αστυνομικό και επιχειρεί να δολοφονήσει και την ίδια. Μετά την επίθεσή της, η Έλεν παθαίνει αγοραφοβία. Έτσι κλείνεται στο πλήρως εξοπλισμένο σπίτι της και ζει τη ζωή της πίσω από έναν υπολογιστή, έχοντας την υποστήριξη του φίλου της, Άντι.

Όταν μια σειρά φόνων προκαλεί φόβο και πανικό στην πόλη στο Σαν Φρανσίσκο και κάθε φόνος φαίνεται να είναι απομίμηση προηγούμενων δολοφονιών που έκαναν γνωστοί μανιακοί δολοφόνοι, η αστυνομικός Εμ Τζέι Μόναχαν μαζί με το συνεργάτη της Ρούμπιν Γκοτζ ζητούν τη βοήθεια της Έλεν. Αρχικά διστακτική, η Έλεν βρίσκει να ιντριγκάρεται από το παιχνίδι του δολοφόνου να μιμείται άλλους, ειδικά όταν συνειδητοποιεί ότι μπορεί με τις γνώσεις της να καταλάβει το σχέδιό του.

Καθώς οι φόνοι συνεχίζονται και με τον Κάλλουμ ακόμα στη φυλακή, το σχέδιο του δολοφόνου έχει συμπεριλάβει την Έλεν. Ο δολοφόνος έχει καταφέρει να μπει αρκετές φορές στο σπίτι της, παίζοντας με το μυαλό της. Τότε έρχεται για μία ακόμη φορά σε μεγάλο κίνδυνο και η Μόναχαν θα τρέξει απαγνωσμένα να τη σώσει.

Ηθοποιοί και χαρακτήρες
-----------------------

* Σιγκούρνι Γουίβερ στο ρόλο της *Έλεν Χάντσον*
* Χόλι Χάντερ στο ρόλο της *Εμ Τζέι Μόναχαν*
* Ντέρμοτ Μαλρόνεϊ στο ρόλο του *Ρούμπιν Γκοτζ*
* Γουίλιαμ ΜακΝαμάρα στο ρόλο του *Πίτερ Φόλεϊ*
* Χάρι Κόνικ Τζούνιορ στο ρόλο του *Ντάριλ Λι Κάλλουμ*
* Γουίιλ Πάτον στο ρόλο του *Νικολέτι*
* Τζον Ρόθμαν στο ρόλο του *Άντι*

Box Office
----------

* Προϋπολογισμός: 20.000.000 δολάρια
* Θέση ανοίγματος: 4η
* Πρεμιέρα (άνοιγμα τριημέρου): 5.000.000 δολάρια
* Εισπράξεις στην Αμερική: 32.000.000 δολάρια

Παραπομπές
----------

1. 1 2 3 4  «Μοντέλο για Φόνο στο Box Office Mojo». *Box Office Mojo*. Ανακτήθηκε στις 28 Νοεμβρίου 2010.

Εξωτερικοί σύνδεσμοι
--------------------

* Μοντέλο για Φόνο στο IMDb
Η σύγχρονη βυθοκόρος - πλοίο "Geopotes" με πλευρικούς αναρροφητικούς σωλήνες.
Η **Βυθοκόρος** (βυθός + κορέω =καθαρίζω), κοινώς "φαγάνα", ή βορβοροφάγος, ή "δραγάνα", ¨η "ντράγκα" εκ του αγγλικού όρου "dredger", είναι ιδιαίτερος τύπος πλοίου¹, συνηθέστερα πλωτό ναυπήγημα χωρίς δική του πρόωση. Χρησιμοποιείται για εκβαθύνσεις, διανοίξεις, διαπλατύνσεις και γενικά τον καθαρισμό των βυθών, την αξιοποίηση διαμόρφωση ακτών για κατασκευή λιμενικών, τουριστικών κλπ. έργων.

Ο κλασσικός τύπος της βυθοκόρου συνίσταται από μια μηχανική διάταξη με ατέρμονα αλυσίδα που φέρεται σε τύμπανα μεταλλικού πλαισίου. Στους κρίκους της αλυσίδας αυτής φέρονται μικροί κάδοι που όταν φθάνουν στο βυθό με κάποια κλίση παραλαμβάνουν την λάσπη ("ιλύ") και κατά την επιστροφή τους την απορρίπτουν σε φορτηγίδες ή σε ίδια κύτη (αμπάρια) της βυθοκόρου που όταν γεμίσουν μετακινείται μακράν και τα απορρίπτει από ύφαλα ανοίγματα. 

Βυθοκόρος με διάταξη αλυσίδας ρυμουλκούμενη
Αν όμως ο βυθός είναι βραχώδης απαιτείται προηγουμένως η εκσκαφή είτε με ειδικούς βραχοθραύστες, είτε με υποβρύχιους δυναμίτες. Ο "βραχοθραύστης" είναι ένα μηχανικό μακρύ χαλύβδινο εξάρτημα κυλινδρικού σχήματος, βάρους μερικών τόνων, το οποίο δια γερανού υψώνεται και αφήνεται να πέσει με ορμή στους βράχους μέχρι να τους θρυμματίσει, παρόμοιο μηχάνημα απαντάται ομοίως και σε εργασίες στη ξηρά.

Άλλος τύπος βυθοκόρων είναι οι αναρροφητικές οι οποίες διαθέτουν ένα μακρύ πρόβολο, που λαμβάνει διάφορες κλίσεις, σχήματος αρχαίου κριού, όπου φέρεται απορροφητικός σωλήνας και η άκρη του οποίου καταλήγει σε μεγάλη πολυφτερωτή έλικα. Συνήθως αυτό το είδος χρησιμοποιείται σε ποταμούς, ιδίως στις εκβολές για την απομάκρυνση φερόμενης λάσπης.

Τις απλούστερες βυθοκόρους αποτελούν ειδικές πλατφόρμες επί των οποίων φέρεται ερπυστριοφόρος γερανός ξηράς που φέρει «αρπάγη» που πέφτει στο νερό ανοικτή και κατά την ανέλκυση αυτή κλείνει μηχανικά αποσπώντας έτσι μέρος της λάσπης από τον βυθό.

Μετά τον Β΄ Π.Π. οι βυθοκόροι εξελίχθηκαν σημαντικά. Στην Ελλάδα με τέτοια σκάφη το 1948 έγινε ο καθαρισμός και η διάνοιξη του Ισθμού της Κορίνθου που είχαν συστηματικά αποφράξει οι Γερμανοί με σιδηροδρομικά βαγόνια, αυτοκίνητα και χωμάτινους όγκους λίγο πριν την αποχώρησή τους (Οκτώβριος 1944).

(¹) Σημειώνεται πως η Βυθοκόρος ακόμη και αν είναι αυτοκινούμενη, θεωρείται βοηθητικό ναυπήγημα και όχι πλοίο με την ιδιότητα της ναυσιπλοΐας. (Σχετ. Αποφάσεις Εφετείου Βενετίας 1876, και 5 Απριλίου 1883).

Εξωτερικοί σύνδεσμοι
--------------------

* Λεξιλογικός ορισμός του βυθοκόρος  στο Βικιλεξικό
* Πολυμέσα σχετικά με το θέμα  Dredge ships στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85039490
* GND: 4138346-1
* KulturNav: id

 |

 |
H **Ρόζα Βερτσελλάνα** (ιταλ. *Rosa Vercellana*, 3 Ιουνίου 1833 - 26 Δεκεμβρίου 1885) από τον Οίκο των Βερτσελλάνα ήταν η ερωμένη και μετά η δεύτερη σύζυγος του Βίκτωρα Εμμανουήλ Β΄ της Ιταλίας. Αν και παντρεύτηκαν, ο μοργανατικός γάμος δεν της επέτρεπε να ονομαστεί βασίλισσα της Ιταλίας. Την αποκαλούσαν η *Ωραία Ροζίν* ή *Ροζίνα*. Έγινε 1η κόμισσα του Μιραφιόρι & Φονταναφρέντα.

Βιογραφία
---------

Γεννήθηκε στη Νίκαια, μέρος του Βασιλείου της Σαρδηνίας, και ήταν το μικρότερο τέκνο του Τζοβάννι Μπαττίστα Βερσελλάνα και της συζύγου του Μαρία Τερέζα Γκρίλιο. Βαπτίστηκε 4 ημέρες μετά ως *Μαρία Ρόζα Τερέζα Αλοΐζία*.

Ο πατέρας της, από το Μονκάλβο της επαρχίας Άστι, ήταν σημαιοφόρος της Αυτοκρατορικής Φρουράς του Ναπολέοντα Α΄. Έπειτα από την πτώση εκείνου, διορίστηκε αξιωματικός στη Φρουρά του Βασιλιά και διοίκησε τη βασιλική Φρουρά στο κυνηγετικό ανάκτορο του Ρακονίτζι από το 1847. Εκεί, καθώς ζούσε με την οικογένειά του, η 14χρονη κόρη του Ρόζα γνώρισε τον διάδοχο Βίκτωρα Εμμανουήλ.

Έγινε ερωμένη του διαδόχου και έπειτα απέκτησε δύο παιδιά από αυτόν. Η σχέση τους προκάλεσε μεγάλο σκάνδαλο το 1849, όταν ο Βίκτωρ Εμμανουήλ στέφθηκε βασιλιάς της Σαρδηνίας. Το 1855 απεβίωσε η σύζυγός του Αδελαΐδα και ο Βασιλιάς ονόμασε τη Ρόζα *κόμισσα του Μιραφιόρι & Φονταναφρέντα* με βασιλικό διάταγμα του 1858. Επίσης αναγνώρισε τα δύο τέκνα του και τους έδωσε το επώνυμο *Γκουερριέρι*. Το 1860 ο Βασιλιάς την εγκατέστησε, στο αποκατεστημένο κάστρο Λα Μάντρια, κοντά στη Βενάρια.

Το 1864 η πρωτεύουσα της Ιταλίας μετακινήθηκε από το Τορίνο στη Φλωρεντία και η Βερτσελλάνα εκαταστάθηκε στην εκεί Βίλλα Λα Πιετράια. Πέντε έτη μετά ο Βασιλιάς αισθάνθηκε σοβαρά ασθενής στο Σαν Ροσσόρε, τη βασιλική κατοικία κοντά στην Πίζα. Φοβούμενος το τέλος του, νυμφεύτηκε εσπευσμένα την ερωμένη του σε μία καθαρά θρησκευτική τελετή, που δεν χορήγησε πολιτικά δικαιώματα στη σύζυγό του. Ακολούθησε τηλεγράφημα στη Ρώμη, ζητώντας την ευλογία του πάπα.

Μία πολιτική τελετή έγινε στη Ρώμη 8 έτη μετά, το 1877. Ήταν ένας μοργανατικός γάμος, έτσι δεν έγινε ποτέ βασίλισσα και τα παιδιά της δεν είχαν δικαίωμα διαδοχής στον θρόνο. Ο Βίκτωρ Εμμανουήλ απεβίωσε δύο μήνες μετά την τελετή. Η Ρόζα επέζησε 8 έτη, ως το 1885.

Οικογένεια
----------

Παντρεύτηκε το 1869 τον Βίκτωρα Εμμανουήλ Β΄ της Ιταλίας και είχε τέκνα:

* Βιττόρια Γκουερριέρι (1848 - 1905).
* Εμανουέλε Αλμπέρτο Γκουερριέρι (1851 - 1894), Κόμης του Μιραφιόρι και Γονταναφρέντα.

Παραπομπές
----------

1. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 1  Μαΐου 2020.
2. ↑  p2673.htm#i26727. Ανακτήθηκε στις 7  Αυγούστου 2020.
3. 1 2 3  Darryl Roger Lundy: (Αγγλικά) *The Peerage*.

Πηγές
-----

* William Addams Reitwiesner, ‘The Descendants of Donna Vittoria Guerrieri (1848-1905)’, wargs.com (William Addams Reitwiesner Genealogical Services)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 72961141
* LCCN: n88261733
* ISNI: 0000 0000 2771 5779
* GND: 120571870
* SUDOC: 123347092
* BNF: cb12255573m (data)

 |

 |
Η **Στρατονίκη** (άκμασε τον 1ο αι. π.Χ.) ήταν Ελληνίδα από το βασίλειο του Πόντου, που ήταν αρχικά ερωμένη και έπειτα η 4η σύζυγος του Μιθριδάτη ΣΤ΄ του Πόντου.

Βιογραφία
---------

Ήταν από την πόλη Καβείρα του Πόντου. Αρχικά ήταν γυναίκα μεσαίας κοινωνικής θέσης, καθώς ο πατέρας της ήταν αρπιστής. Ήταν και η ίδια αρπίστρια στην Αυλή του Μιθριδάτη ΣΤ΄. Έγινε μία από τις ερωμένες του και τελικά ο βασιλιάς τη νυμφεύτηκε ως μία από τις συζύγους του το 86 π.Χ. Έκανε έναν γιο, τον Ξιφάρη. Έγινε μία από τις αγαπημένες συζύγους του και απέκτησε μεγάλη επιρροή επάνω του. Όταν ο Μιθριδάτης ΣΤ΄ εξαναγκάστηκε να αρχίσει την επικίνδυνη απόσυρσή του στον Εύξεινο Πόντο, άφησε τη Στραονίκη υπεύθυνη ενός ισχυρού φρουρίου, στο Κοινόν, στο οποίο είχε αποθηκεύσει ένα μεγάλο ποσό θησαυρού.

Ο Μιθριδάτης ΣΤ΄ του Πόντου, σύζυγος της Στρατονίκης.
Η Στρατονίκη προκλήθηκε να προδώσει το φρούριο και τον θησαυρό στα χέρια τού στρατηγού Γναίου Πομπήιου, με τον όρο ο Πομπήιος να φεισθεί τη ζωή του γιού της. Αλλά ο Μιθριδάτης ΣΤ΄ την τιμώρησε για την προδοσία της, με το να σκοτώσει τον Ξιφάρη μπροστά στα μάτια της. Η Στρατονίκη απεβίωσε το 63 π.Χ. όταν το βασίλειο τού Πόντου προσαρτήθηκε από τον Πομπήιο.

Οικογένεια
----------

Παντρεύτηκε τον Μιθριδάτη ΣΤ΄ του Πόντου κι είχε τέκνο:

* Ξιφάρης π. 85-65, πρίγκιπας του Πόντου.

Πηγές
-----

* Mayor, A. The Poison King: the life and legend of Mithradates, Rome’s deadliest enemy, Princeton University Press, 2009, ISBN 978-0691150260

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/39054

 |

 |
Ο **Mongrel** είναι μια βιβλιοθήκη HTTP ανοικτού κώδικα και εξυπηρετητής ιστού για εφαρμογές Ιστού σε Ruby, που γράφτηκε από το Zed Shaw. Χρησιμοποιεί απλό HTTP, αντί για FastCGI ή SCGI, για να επικοινωνήσει με άλλους εξυπηρετητές που μπορεί να ανήκουν στα στρώματα μπροστά από αυτόν.

Είναι συνηθισμένο να ρυθμίζεται ο Apache 2.2 να εκτελείται για την εξισορρόπηση φόρτου (load balancing) με τη χρήση του mod\_proxy\_balancer μαζί με διάφορα στιγμιότυπα του Mongrel, κάθε ένα από τα οποία τρέχει σε διαφορετική πόρτα. Η ρύθμιση αυτή γίνεται πολύ εύκολα από το εργαλείο ρύθμισης mongrel\_cluster. Ο Apache μπορεί να κατανείμει τα εισερχόμενα αιτήματα στις διαθέσιμες διεργασίες του Mongrel, και, με προσεκτικές ρυθμίσεις, ακόμα και να εξυπηρετήσει αιτήσεις για στατικό περιεχόμενο χωρίς να απευθύνεται στον Mongrel. Μέχρι πρόσφατα, το Twitter ήταν σημαντικό δείγμα αυτής της ρύθμισης.

Ο Apache μπορεί να παραλειφθεί και να εγκατασταθεί μια συστοιχία του Mongrel (Mongrel cluster) με κάποιον εναλλακτικό εξυπηρετητή ιστού όπως ο nginx ή ο lighttpd, και έναν εξισορροπητή φορτίου (load balancer) όπως ο Pound ή κάποια λύση βασισμένη σε υλικό.

Αυτοτελής λειτουργία
--------------------

Ο Mongrel μπορεί να εκτελεί σελίδες βασισμένες σε Ruby on Rails χωρίς να απαιτούνται άλλοι εξυπηρετητές ιστού, αν και επειδή είναι υλοποιημένος σαν εφαρμογή με ένα μοναδικό νήμα δε μπορεί να σηκώσει μεγάλα φορτία. Αρκεί η παρακάτω εντολή στον βασικό κατάλογο μιας εφαρμογής σε Rails:

```
mongrel_rails start -p 80 -e production -d
```

Η επιλογή `-p` ορίζει την πόρτα 80 (την προκαθορισμένη πόρτα εξυπηρετητών ιστού, που μπορεί να απαιτεί την παύση άλλων εξυπηρετητών ιστού που εκτελούνται και την εξουσιοδότηση από τον υπερχρήστη/διαχειριστή), η `-e` χρησιμοποιεί τις ρυθμίσεις παραγωγής και η `-d` θέτει την εκτέλεση του προγράμματος στο παρασκήνιο σαν δαίμονα (daemon). Για περισσότερες πληροφορίες, δείτε τη σελίδα του Mongrel.

Δείτε επίσης
------------

* Lighttpd
* nginx
* Pound

Παραπομπές
----------

1. ↑  "Unicorn Power", *Twitter Engineering Blog*, March 30, 2010

Εξωτερικοί σύνδεσμοι
--------------------

* Επίσημη σελίδα
* Σελίδα του Mongrel 2

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Γλώσσα προγραμματισμού Ruby |
| --- |
|  |
| Ολοκληρωμένα περιβάλλοντα ανάπτυξης | 
* NetBeans
* RubyForge
* RadRails
* RubyMine
* ActiveState\_Komodo
 |
|  |
| Υλοποιήσεις | 
* Ruby MRI
* YARV
* JRuby
* IronRuby
* Rubinius
* XRuby
* MacRuby
* RubyJS
* HotRuby
 |
|  |
| Εφαρμογές | 
* RubyGems
* Rake
* Interactive Ruby Shell
* Capistrano
 |
|  |
| Βιβλιοθήκες / Πλαίσια ανάπτυξης | 
* Adhearsion
* Camping
* eRuby (RHTML)
* Hobo
* Merb
* Nitro
* RubyCocoa
* Ruby on Rails
* Ramaze
* Sinatra
* Padrino
* QtRuby
 |
|  |
| Λογισμικό εξυπηρετητή | 
* Mongrel
* Phusion Passenger (mod\_rails/mod\_rack)
* WEBrick
* mod\_ruby
 |
|  |
| Άλλα | 
* Application Archives
* Document format
* Book Guides
* Ruby Central
* Hackety Hack
* RubyKaigi
 |
|  |
| 
Κατηγορία Κατηγορία |

 |
Κρύπτη στη Νάξο
Το **Geocaching** είναι ομαδική δραστηριότητα που εκτελείται σε εξωτερικούς χώρους. Οι συμμετέχοντες χρησιμοποιούν συσκευές GPS ή άλλες συσκευές πλοήγησης και προσανατολισμού για να κρύψουν ή να βρουν κουτιά (ονομάζονται «γεωκρύπτες» ή «κρύπτες», στα αγγλικά «geocaches» ή «caches») οπουδήποτε στον κόσμο.

Μία κρύπτη είναι συνήθως ένα μικρό αδιάβροχο κουτί (π.χ. τάπερ) που περιέχει ένα ημερολόγιο, ένα μολύβι για να υπογράψει στο ημερολόγιο αυτός που θα βρει την κρύπτη και τον «θησαυρό», που συνήθως είναι μικρά παιχνιδάκια και διάφορα αντικείμενα μικρής αξίας. Επίσης υπάρχουν διαφορετικά μεγέθη όπως πολύ μικρό (XS), μικρό (S), μεσαίο (M), μεγάλο (L), άλλο (?) μέχρι και το εικονικό (virtual). Εκτός από τα διαφορετικά μεγέθη υπάρχουν και διαφορετικές δυσκολίες (1-5) οι οποίες βαθμολογούνται με αστέρια. Τέλος υπάρχουν και διάφοροι τύποι κρυπτών όπως η κανονική (traditional), η πολλαπλή (multicache), η μυστηρίου (mystery), η Earthcache, η Letterbox Hybrid, η Wherigo, κτλ.

Σήμερα υπάρχουν πάνω από 2.000.000 κρύπτες καταχωρημένες σε διάφορες ιστοσελίδες που είναι αφιερωμένες σε αυτό το παιχνίδι. Οι κρύπτες είναι τοποθετημένες σε περισσότερες από 100 χώρες σε όλο τον κόσμο, και στις επτά ηπείρους, συμπεριλαμβανομένης και της Ανταρκτικής.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2004002776
* GND: 7580165-6
* NKC: ph859924

 |

 |
Ο **Πιερ Βαρινιόν** (γαλλ. *Pierre Varignon*, 1654 – 23 Δεκεμβρίου 1722) ήταν Γάλλος μαθηματικός και ιερέας. Γεννήθηκε στην πόλη Καέν και σπούδασε στο εκεί Κολέγιο των Ιησουιτών και μετά στο Πανεπιστήμιο της Καέν, από όπου απεφοίτησε το 1682. Το επόμενο έτος χειροτονήθηκε ιερέας της Ρωμαιοκαθολικής Εκκλησίας.

Σταδιοδρομία και συνεισφορά
---------------------------

Ο Βαρινιόν γνώρισε τα μαθηματικά διαβάζοντας τον Ευκλείδη και μετά τη *La Géométrie* του Καρτέσιου. Το 1688 έγινε καθηγητής των μαθηματικών στο Κολλέγιο των Τεσσάρων Εθνών, γνωστό και ως Κολλέγιο Μαζαρίνου, στο Παρίσι, και το ίδιο έτος εκλέχθηκε μέλος της Βασιλικής Ακαδημίας Επιστημών. Το 1704 έγινε καθηγητής των μαθηματικών στο Βασιλικό Κολέγιο. Το 1713 εκλέχθηκε μέλος της Πρωσικής Ακαδημίας Επιστημών και το 1718 εταίρος της Βασιλική Εταιρείας του Λονδίνου. Πολλά εκ των έργων του εκδόθηκαν στο Παρίσι το 1725, τρία έτη μετά τον θάνατό του. Οι διαλέξεις του στο Κολλέγιο Μαζαρίνου δημοσιεύθηκαν στο βιβλίο *Elements de mathematique* το 1731.

Ο Βαρινιόν ήταν φίλος του Νεύτωνα και του Λάιμπνιτς και γνωστός της Οικογένειας Μπερνούλι. Οι κυριότερες συνεισφορές του στην επιστήμη σχετίζονται με τη γεωμετρική επίλυση προβλημάτων της στατικής και της μηχανικής. Υπήρξε ο δεύτερος Γάλλος (μετά τον Γκιγιόμ ντε λ'Οπιτάλ) ισχυρός υπέρμαχος του απειροστικού λογισμού και εξέθεσε τα σφάλματα της κριτικής του Μισέλ Ρολ εναντίον αυτού του κλάδου των μαθηματικών. Ανεγνώρισε τη σημασία της εξευρέσεως μιας μεθόδου ελέγχου της συγκλίσεως μιας άπειρης σειράς, αλλά αναλυτικές δυσκολίες τον εμπόδισαν από το να βρει μια τέτοια μέθοδο. Ωστόσο απλοποίησε τις αποδείξεις πολλών μαθηματικών προτάσεων της θεωρητικής μηχανικής, εφάρμοσε τον απειροστικό λογισμό του Λάιμπνιτς στη μηχανική του έργου του Νεύτωνα *Philosophiæ Naturalis Principia Mathematica* και την αρχή της συνθέσεως των δυνάμεων στη μηχανική γενικότερα με το δικό του βιβλίο *Projet d'une nouvelle mécanique* το 1687. Ανάμεσα στις άλλες εργασίες του Βαρινιόν συγκαταλέγεται και μία δημοσίευση του 1699 με θέμα την εφαρμογή του διαφορικού λογισμού στη ροή των υγρών και στις κλεψύδρες. Είχε ήδη δημοσιεύσει (το 1690) μια μηχανική ερμηνεία της βαρύτητας. Το 1702 εφάρμοσε τον απειροστικό λογισμό και στα ρολόγια με ελατήριο. Ο Βαρινιόν υπήρξε και εφευρέτης, καθώς το 1704 εφεύρε το μανόμετρο σωλήνα σχήματος U, ένα όργανο ικανό να μετρεί την αραίωση των αερίων.

Επιλεγμένα έργα
---------------

* *Projet d'une nouvelle mechanique* (στα Γαλλικά). Παρίσι: Edme Martin, veuve. 1687.
* *Traité du mouvement et de la mesure des eaux coulantes et jaillissantes* (στα Γαλλικά). Μπολόνια: Lelio Dalla Volpe. 1736.

Δείτε επίσης
------------

* Θεώρημα Βαρινιόν
* Μηχανικό θεώρημα Βαρινιόν

Παραπομπές
----------

1. ↑  Kaye, Brian H. (2008). *Golf Balls, Boomerangs and Asteroids*. Νέα Υόρκη: John Wiley & Sons. σελ. 145. ISBN 9783527614820.

=Πηγές
======

* W.W. Rouse Ball: *A Short Account of the History of Mathematics*, 4η έκδοση, Λονδίνο 1908
* Το λήμμα «Βαρινιόν Πέτρος» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελίδα 805

Εξωτερικοί σύνδεσμοι
--------------------

* Πιερ Βαρινιόν στο Mathematics Genealogy Project
Σημαία ενός γερμανικού ταχυδρομικού πλοίου
Ως **ταχυδρομικό πλοίο** (mail ship ή mail vessel) χαρακτηρίζεται το πλοίο εκείνο που εκτελεί ταχυδρομικές αποστολές. Ο όρος δεν αποτελεί ιδιαίτερο τύπο πλοίου αλλ΄ αποδίδεται επιπρόσθετα συνήθως σε επιβατηγά πλοία και πορθμεία που εκτελούν τακτικές συγκοινωνίες ή κυκλικά ταξίδια. Για τις ταχυδρομικές αυτές μεταφορές τα διάφορα κράτη παρέχουν ειδικές επιχορηγήσεις στα σκάφη αυτά που ονομάζονται "ταχυδρομικές επιχορηγήσεις" ή "επιχορηγήσεις ταχυδρομίου" (mail subsidies).

Ιστορικά ,τέτοια πλοία αναπτύχθηκαν από την αρχαιότητα, όπως ήταν οι ελληνικοί Κέλητες, τα λεγόμενα "απόστολα" των Βυζαντινών και αργότερα τα λεγόμενα Αβιζό και οι Γαλέες κατά τον Μεσαίωνα.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85079886
* GND: 4622160-8

 |

 |
Το φαλαινοθηρικό Charles W Morgan κατασκευάσμενο στα 1841
Φαλαινοθηρικό ατμοκίνητο πλοίο με όπλο καμάκι στη πλώρη του (Κεμπέκ, 1900)
Το **Φαλαινοθηρικό Πλοίο** (αγγλικά: Whaler Ship), είναι ένα εξειδικευμένο πλοίο σχεδιασμένο ή προσαρμοσμένο για την αλίευση ή την επεξεργασία φαλαινών. Στα φαλαινοθηρικά πλοία περιλαμβάνονται τα ατμοκίνητα ή ντιζελοκίνητα 
σκάφη με ένα όπλο καμάκι τοποθετημένο στη πλώρη του. Επίσης στα φαλαινοθηρικά περιλαμβάνονται και πλοία όπως τα ιστιοφόρα ή τα ατμοκίνητα πολεμικά πλοία του 16ου έως τις αρχές του 20ου αιώνα καθώς και τα αλιευτικά / εργοστασιακά πλοία της σύγχρονης εποχής.

Κάθε φαλαινοθηρικό συνοδεύονταν παλαιότερα από δύο ή τρία μικρά αλιευτικά τις "φαλαινίδες" (whale boats) οι οποίες, μετά τον τραυματισμό του κήτους, πλησίαζαν και ολοκλήρωναν την αλιεία του. Τα φαλαινοθηρικά κινούνται συνήθως σε μικρούς στολίσκους που μπορεί να τους συνοδεύει ακόμη μεγαλύτερο σκάφος, "πλοίο εργοστάσιο" που διαθέτει μέσα κατεργασίας και μεγάλους ψυκτικούς θαλάμους.

Τα "πλοία-εργοστάσια επεξεργασίας της φάλαινας" (whaling factory ships) είναι μεγάλης σχετικά χωρητικότητας μέχρι και 45.000 κόρων, δηλαδή σαν μεσαία δεξαμενόπλοια, που εξυπηρετούν έκαστο συνήθως 5 - 10 φαλαινοθηρικά.

Πρώτο ελληνικό (ελληνόκτητο) στόλο φαλαινοθηρικών είχε δημιουργήσει ο Αριστοτέλης Ωνάσης.

Επίσης κάποια ελληνικά πολεμικά πλοία ήταν πριν την μετασκευή τους φαλαινοθηρικά.

Βιβλιογραφικές πηγές
--------------------

* Hart, Ian (2016). *Whale Factory Ships and Modern Whaling 1881–2016*. Preston, Lancs: Ships in Focus. ISBN 9780992826390.

Εξωτερικοί σύνδεσμοι
--------------------

* Πολυμέσα σχετικά με το θέμα  Whaling vessels στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85146360
* GND: 4639587-8
* BNF: cb11940778j (data)
* KulturNav: id

 |

 |